Յուզեֆ Պոնյատովսկի

Յուզեֆ Պոնյատովսկի (), իշխան, Լեհաստանի գեներալ, Ֆրանսիայի մարշալ (1813)։

Կենսագրություն 
1780 թվականից ծառայել է ավստրիական բանակում, 1788 թվականից եղել է Իոսիֆ II կայսեր համհարզը։ 1789 թվականին Լեհաստանի թագավոր Ստանիսլավ Ավգուստի (որի զարմիկն էր Պոնյատովսկին) հրավերով եկել է Լեհաստան, մասնակցել Լեհաստանի բանակի վերակազմությանը։ 1794 թվականի լեհական ապստամբության ժամանակ հաջողությամբ գործել է պրուսիական, զորքերի դեմ։ 1806-1807 թվականների ռուս-պրուսիական-ֆրանսիական պատերազմում անցել է Նապոլեոնի կողմը։ 1807 թվականին Վարշավայի դքսության ռազմական, մինիստրն էր։ 1812 թվականին կազմել է 100 հազարանոց լեհական բանակ և մասնակցել Ռուսաստանի դեմ Նապոլեոնի արշավանքին, (նապոլեոնյան «Մեծ բանակի» 5-րդ լեհական կորպուսի հրամանատարն էր)։ Մասնակցել է 1813 թվականի Լայպցիգի ճակատամարտին։ Ծանր վիրավոր Յուզեֆ Պոնյատովսկին Էլստեր գետը լողալով անցնելու ժամանակ խեղդվել է։ Վարշավայում Յուզեֆ Պոնյատովսկու պատվին հուշարձան է կանգնեցված (1913)։

Ծանոթագրություններ 

Ֆրանսիացի ռազմական գործիչներ
Պատվո լեգեոնի շքանշանի կոմանդորներ
Ֆրանսիացի մարշալներ
Պատվո լեգեոնի շքանշանի սպաներ
Պատվո լեգեոնի շքանշանի ասպետներ
Լեհ գեներալներ
Լեհ զինվորական սպաներ
Լեհաստանի քաղաքական գործիչներ